Babelscape/SREDFM huggingface dataset:
Ινστιτούτο Ωκεανογραφικών και Αλιευτικών Ερευνών

Πολλές ναυτιλιακές Χώρες στον κόσμο έχουν ιδρύσει ειδικά επιστημονικά ινστιτούτα θαλασσίων ερευνών καθώς και εσωτερικών υδάτων μεταξύ των οποίων είναι και η Ελλάδα.

Το Ινστιτούτο Ωκεανογραφικών και Αλιευτικών Ερευνών Ελλάδας (Ι.ΩΚ.Α.Ε) ιδρύθηκε το 1965 (δια του Ν.4482/1965) με σκοπό την επιστημονική έρευνα των ελληνικών θαλασσών καθώς και εκείνων των εσωτερικών υδάτων της Χώρας επί των οργανισμών που ζουν μέσα σ΄ αυτά, καθώς και των συνθηκών που βεβαίως αναπτύσσονται αυτοί, χωρίς και να παραλείπεται η παρακολούθηση της οικονομικής εκμετάλλευσής τους (των ψαριών).

Στη πραγματικότητα το Ι.ΩΚ.Α.Ε. διαδέχθηκε το από το 1945 ιδρυθέν "Ελληνικό Υδροβιολογικό Ινστιτούτο" της Ακαδημίας Αθηνών. Η Έδρα του εν λόγω Ινστιτούτου βρίσκεται στη παραλία του Αγίου Κοσμά (έναντι του παλαιού αεροδρομίου του Ελληνικού) με ιδιόκτητες λιμενικές εγκαταστάσεις. Εποπτεύεται από το Υπουργείο Βιομηχανίας και διατηρεί περιφερειακές υπηρεσίες στη Ρόδο στο Λαύριο καθώς και στην Έδεσσα. Συνεργάζεται με πολλές Υπηρεσίες και Φορείς παράλληλου αντικειμένου όπως, με το Λιμενικό Σώμα, την Υδρογραφική Υπηρεσία κ.ά.
Λεωνίδας Χ. Ζώης

Ο Λεωνίδας Χ. Ζώης (4 Ιανουαρίου 1865 - 6 Δεκεμβρίου 1956) ήταν ιστορικός και λόγιος, διευθυντής του Αρχείου Ζακύνθου. Επί μισό αιώνα εξέδιδε το περιοδικό «Αι Μούσαι». Διέσωσε πλήθος λαογραφικών και ιστορικών ντοκουμέντων και ήταν ο κύριος δωρητής βιβλίων και άλλων εκδόσεων για την ανασύσταση της κατεστραμμένης από σεισμό και πυρκαγιά (1953) Βιβλιοθήκης της Ζακύνθου.

Το έργο του είναι ιδιαίτερα σημαντικό γιατί βασίστηκε σε πρωτογενείς πηγές, συμβόλαια και έγγραφα του Αρχειοφυλακείου Ζακύνθου, μέρος των οποίων αναφέρει στα βιβλία του.

Το πιο σημαντικό του έργο ήταν το "Λεξικόν Ιστορικόν και Λαογραφικόν Ζακύνθου".
Ζαν-Φρανσουά Σαμπολιόν

O Ζαν-Φρανσουά Σαμπολιόν (Jean-François Champollion, 23 Δεκεμβρίου 1790 – 4 Μαρτίου 1832) ήταν Γάλλος λόγιος, φιλόλογος, ανατολιστής και αιγυπτιολόγος.

Ο Σαμπολιόν γενικώς θεωρείται πατέρας της Αιγυπτιολογίας. Χρησιμοποιώντας ως θεμέλιο τμήμα του έργου του Τόμας Γιανγκ (Thomas Young) και του Γουίλιαμ Μπανκς, ο Σαμπολιόν μετέφρασε τμήματα της στήλης της Ροζέττας το 1822, υποδεικνύοντας ότι η Αρχαία αιγυπτιακή γλώσσα ήταν παρόμοια με την Κοπτική γλώσσα, και ότι το σύστημα γραφής ήταν ένας συνδυασμός φωνητικών και ιδεογραφικών συμβόλων.
Προσκύνηση

στα αγγλικά έχει εσφαλμένα ενωθεί με το γονάτισμα, π.χ. αθλητική στάση

Ενώ υπάρχει το πιο σοβαρό μα μη ταυτόσημο or genuflexion

Στα ελληνικά η προσκύνηση δεν απαιτεί γονάτισμα ή κίνηση

Υπάρχει και εσωτερική Προσκύνηση χωρίς σωματική μεταβολή
Προσκύνηση είναι η κλίση ή αλλαγή στάσης του σώματος με σεβασμό, ή ασπασμός, για να τιμηθεί ή να λατρευτεί κάποιος ή κάτι. Ο άνθρωπος ως ψυχοσωματική ενότητα, δεν λατρεύει ή δεν τιμά κάτι μόνο με τη σκέψη ή με τα λόγια, αλλά και με τη στάση του σώματός του.

Όταν αποδίδεται σε Θεό η προσκύνηση είναι λατρευτική άλλως είναι τιμητική, ήτοι προς ένδειξη ή απόδοση τιμής.

Η προσκύνηση είναι έννοια που συνδέεται με τη θρησκεία: προσκύνηση στον Θεό, στον άγιο, στο εικόνισμα αγίου, στον παπά, και ουδόλως ταυτίζεται εννοιολογικά με την υπόκλιση. Η υπόκλιση του θυρωρού ενός ξενοδοχείου προς τον εισερχόμενο πελάτη, δεν αποτελεί προσκύνηση.

Ανάλογα με τη θρησκεία, υπάρχει διαφορετική αντίληψη στην έννοια της προσκύνησης.
Σε μια πανθεϊστική θρησκεία, που θεωρεί τα πάντα ως μέρος της θεότητας ή απόρροια της θείας ουσίας, δεν υπάρχει ουσιαστική διαφορά τιμής και προσκύνησης.

Στην Ορθόδοξη Εκκλησία, όπου η γίνεται σαφής διάκριση άκτιστης και κτιστής ουσίας, υπάρχει και σαφής διαφορά στην λατρεία και την προσκύνηση. Το άκτιστο λατρεύεται, το κτιστό απλώς τιμάται. Συχνά στους ορθόδοξους ναούς, γίνεται και σχετική προσκύνηση για να τονισθεί η διαφορά τιμής και λατρείας. Για παράδειγμα, όταν σε δύο διπλανές εικόνες υπάρχει στη μία ο Χριστός και στην άλλη η Παναγία, του μεν Χριστού φιλούν οι πιστοί τα πόδια, στη δε Παναγία τα χέρια, έτσι ώστε να δείξουν τη διαφορά προσκύνησης μεταξύ του Χριστού ως λατρευόμενου Θεού, και της Παναγίας ως τιμώμενης αγίας.

Κατηγορία:Θρησκειολογία
Παγάνης

Ο Παγάνης ήταν Βυζαντινός στρατηγός επί αυτοκρατορίας Μιχαήλ Γ'. Το 866, όταν ο αυτοκράτορας όρισε συμβασιλέα τον Βασίλειο Α' τον Μακεδόνα, ήταν διοικητής του θέματος του Οψικίου. Στασίασε κατά του Βασιλείου κι έκαψε τα κτήματα των αυλικών που βρίσκονταν στην περιφέρειά του. Με το που ήρθε ο χειμώνας, οι οπαδοί του τον εγκατέλειψαν. Συνελήφθη και καταδικάστηκε σε εξορία αφού πρώτα του έβγαλαν και τα δύο μάτια και του έκοψαν τη μύτη.

Κατηγορία:Κυβερνήτες του θέματος Οψικίου
Νικόλαος Παγανάς

Ο Νικόλαος Παγανάς (1844 – 1907) ήταν Έλληνας μουσικός στο χώρο της εκκλησιαστικής μουσικής.
Οφέλας

:"Για τον βασιλέα της Κυρήνης, δείτε Οφέλλας"
Ο Οφέλας ήταν θαλασσοπόρος, κατά πάσα πιθανότητα Καρχηδόνιος. Είναι άγνωστο πότε έζησε. Έγραψε το έργο "Περίπλους" που αναφέρεται στα παράλια της Λιβύης (σήμερα Μαρόκου) επί του Ατλαντικού. Το έργο, το οποίο δεν έχει διασωθεί, αναφέρεται από τον Στράβωνα. Ο Tyrwhit και κατόπιν ο Müller θεώρησαν ότι ο Οφέλας, που αναφέρει ο Στράβων, και ο Απελλάς ο Κυρηναίος, ο θαλασσοπόρος και συγγραφέας έργου με τον τίτλο "Περίπλους", τον οποίο αναφέρει ο Μαρκιανός ο Ηρακλεώτης, είναι ένα και το αυτό πρόσωπο.
Ανικστσιάι

right|thumb|O θυρεός της Ανικστσιάι
Η Ανικστσιάι (λιθουανικά: "Anykščiai") είναι πόλη της ανατολικής Λιθουανίας. Ανήκει στην Επαρχία Ουτένα και έχει πληθυσμό 11.958 κατοίκους. Οι κάτοικοι της πόλης είναι 96% Λιθουανοί ,3% Ρώσοι ενώ ένα 0,5 % Λετονοί.
Anno Mundi

Ο όρος Anno Mundi (AM, "στο έτος του κόσμου"), δηλαδή "έτος Κόσμου" (ε.Κ.) ή "από καταβολής Κόσμου", αναφέρεται σε ημερολογιακή περίοδο της οποίας η μέτρηση αρχίζει από τη δημιουργία του κόσμου.

Παράδειγμα τέτοιου ημερολογίου αποτελεί το εβραϊκό ημερολόγιο, σύμφωνα με το οποίο η δημιουργία έλαβε χώρα το έτος 3760 π.Χ.. Έτσι, το εβραϊκό ημερολόγιο θεωρεί ότι το 2008 είναι το έτος 5769 ε.Κ. (A.M.). 

thumb|220px|right|Το 4004 π.Χ. ως έτος δημιουργίας του Κόσμου.

Αυτό το σύστημα μέτρησης χρησιμοποιήθηκε και από τους πρώτους χριστιανούς εκκλησιαστικούς πατέρες και χρονικογράφους. Επί παραδείγματι, στις αρχές του 3ου αιώνα, ο επίσκοπος Ρώμης Ιππόλυτος αναφέρει ότι η "καταβολή του κόσμου", δηλαδή η γέννηση του Αδάμ, έλαβε χώρα 5.500 χρόνια πριν τη γέννηση του Ιησού Χριστού.

Στις αρχές του 5ου αιώνα, ο μοναχός Πανόδωρος ο Αλεξανδρείας κατέγραψε ότι η δημιουργία του κόσμου έγινε το 5904 π.Χ. Παρόμοιοι ήταν και οι υπολογισμοί που ανέπτυξαν ο Γεώργιος ο Σύγκελλος, προσωπικός γραμματέας του Πατριάρχη Κωνσταντινουπόλεως Ταράσιου στα τέλη του 7ου αιώνα και ο μοναχός Αννιανός ο Αλεξανδρείας τον 5ο αιώνα που τοποθέτησε την δημιουργία του Κόσμου στις 25 Μαρτίου 5492 π.Χ. Η χρονολογία που εμφανίζεται στα "Ρωμαϊκά μαρτυρολόγια" είναι 25 Μαρτίου 5198 π.Χ.. 

Στο Βυζάντιο, το Έτος Κόσμου αποτελεί την αντίστοιχη αντίληψη όσον αφορά το Βυζαντινό Ελληνικό Ημερολόγιο, το οποίο χρονολογεί τη δημιουργία την 1η Σεπτεμβρίου 5509 π.Χ. Ο της ΣΤ' Οικουμενικής Συνόδου αναφέρεται στην τρέχουσα χρονολογία «», δηλαδή του έτος 6199 από τη δημιουργία Αδάμ που αντιστοιχεί στο έτος 691 από τη γέννηση του Χριστού. Το βυζαντινό σύστημα χρονολόγησης «από κτίσεως κόσμου» ακολουθήθηκε στη Ρωσία μέχρι και την εποχή του Μεγάλου Πέτρου το 1725. Κατά τον Μεσαίωνα, ο ιστορικός Βέδας χρονολόγησε τη δημιουργία στις 18 Μαρτίου 3952 π.Χ..

Κατά τον 17ο αιώνα, ο πολυγραφότατος Αγγλικανός κληρικός Τζέιμς Άσερ (1654) υποστήριξε ως χρονολογία της δημιουργίας την 23η Οκτωβρίου 4004 π.Χ.. Με αυτό το έτος δημιουργίας του κόσμου ταυτίστηκε και ο Δρ. Θεολογίας Γ. Κωνσταντίνου στα τέλη του 19ου αιώνα (για τη Δογματική-Θεολογική σημασία της χρονολόγησης αυτής στην Ορθόδοξη Εκκλησία, "βλέπε άρθρο: Έτος Κόσμου").
Οφέλλας

:"Για τον θαλασσοπόρο δείτε Οφέλας"
Ο Οφέλλας (ή Οφέλτας) ήταν γιος του Σιλανού από την Πέλλα της Μακεδονίας. Ακολούθησε τον Μέγα Αλέξανδρο στην εκστρατεία κατά των Περσών. 

Το 325 π.Χ. ήταν ένας από τους τριηράρχους του στόλου που έπλευσε στην Ινδία. (Αρριανός, Ινδική 18). Το 322 π.Χ. ο σατράπης της Αιγύπτου Πτολεμαίος έστειλε τον Οφέλλα με στρατό να επαναφέρει στην πατρίδα τους τους πλούσιους Κυρηναίους , που διώχθηκαν από τους δημοκρατικούς και για να διώξει από την Κυρηναϊκή τον Σπαρτιάτη Θίβρωνα, ο οποίος με στρατό μισθοφόρων ήθελε να γίνει ο κύριος της χώρας. Ο Οφέλλας νίκησε τον Θίβρωνα και, διά του Ολυνθίου Επικύδους, τον συνέλαβε και τον παρέδωσε στους Απολλωνιάτες της Κυρηναϊκής, οι οποίοι τον σταύρωσαν, εκδικούμενοι για τις συμφορές που είχε προκαλέσει στην πόλη τους. Δεν κατάφερε όμως ο Οφέλλας να καταλάβει την Κυρήνη. 

Το 313 π.Χ. όντας στρατηγός της Κυρηναϊκής, ο Οφέλλας διέτρεξε μεγάλο κίνδυνο όταν οι κάτοικοί της, υποκινούμενοι από τον Αντίγονο, επαναστάτησαν κατά του Πτολεμαίου, αλλά σώθηκε από τον Άγι που είχε στείλει ο σατράπης της Αιγύπτου για να τον βοηθήσει. Ωστόσο, την ίδια χρονιά αυτονομήθηκε έναντι του Πτολεμαίου, που το 311 π.Χ. τον αναγνώρισε ως ανεξάρτητο ηγεμόνα. Επέκτεινε κατόπιν την επικράτειά του προς δυσμάς, φθάνοντας σχεδόν μέχρι τα σύνορα της Καρχηδόνας. 

Το 309 π.Χ. δέχθηκε στην Κυρήνη τον Όρθωνα, απεσταλμένο του τυράννου των Συρακουσών Αγαθοκλέους, που του μετέφερε πρόταση του τελευταίου να συμμαχήσουν κατά των Καρχηδονίων με τον όρο να πάρει τη Λιβύη (Β. Αφρική) ο Οφέλλας· ο Αγαθοκλής να έθετε υπό τον έλεγχό του ολόκληρη τη Σικελία, απαλλαγμένος από τον πονοκέφαλο των Καρχηδονίων. Ο Οφέλλας δέχθηκε και με 10.000 πεζούς, 600 ιππείς, 100 πολεμικά άρματα και 10.000 ατάκτους, αφού μετά δυο μηνών πορεία και με πολλές απώλειες πέρασε την έρημο της Σύρτεως, εισέβαλε στη χώρα των Καρχηδονίων. Οι σύμμαχοι, Οφέλλας και Αγαθοκλής, είχαν στρατοπεδεύσει πλάι πλάι. Πριν ακόμη συγκρουστούν με τους Καρχηδόνιους ο Αγαθοκλής με ψεύτικες κατηγορίες πέτυχε το θάνατο του Οφέλλα και έθεσε υπό τις διαταγές του τον στρατό του (309 π.Χ.). Μετά τον θάνατο του Οφέλλα, ο Πτολεμαίος έστειλε τον πρόγονό του Μάγα να ανακαταλάβει την Κυρηναϊκή. Η χήρα του Ευρυδίκη, που ήταν από την Αθήνα και καταγόταν από το γένος του μαραθωνομάχου Μιλτιάδη, επέστρεψε στην πατρίδα της, όπου το 307 π.Χ. την παντρεύτηκε ο Δημήτριος ο Πολιορκητής.

Κατηγορία:Ηγεμόνες της Κυρήνης
Δεσφίνα

Η Δεσφίνα είναι ορεινή παραδοσιακή κωμόπολη χτισμένη αμφιθεατρικά στους πρόποδες του βουνού Κίρφυς και σε υψόμετρο 680 μέτρων. Η πολεοδομική και αρχιτεκτονική φυσιογνωμία της Δεσφίνας είναι άρρηκτα συνδεδεμένες με την ταυτότητά της καθώς ενσωματώνει σύγχρονες υποδομές στον αναλλοίωτο παραδοσιακό χαρακτήρα της. Ο οικισμός έχει πραγματικό πληθυσμό 1.824 κατοίκους, βρίσκεται στην Στερεά Ελλάδα ενώ διοικητικά ανήκει στο Νομό Φωκίδας του Δήμου Δελφών.
Σεισμός

thumb|380px|Παγκόσμιος χάρτης της Γήινης σεισμικής δραστηριότητας (1963 - 1998)
Σεισμός είναι η αισθητή ανατάραξη της επιφάνειας ενός ουράνιου σώματος λόγω απότομων μετακινήσεων μαζών, που συνοδεύεται από σεισμικά κύματα που μεταφέρουν την ενέργεια του σεισμού. Σε πλανήτες με στερεό φλοιό, όπως η Γη, οι σεισμοί προκαλούν ανατάραξη της επιφάνειας του φλοιού και ο σεισμός γίνεται έτσι αισθητός από τους ανθρώπους. Ο σεισμός γίνεται και σε άλλα ουράνια σώματα όπως η Σελήνη, ο Άρης και ο Ήλιος, σε κάποιο άλλο άστρο, πλανήτη ή δορυφόρο πλανήτη, σε ένα αστέρα νετρονίων κλπ. Ο σεισμός σε κάθε τέτοια περίπτωση έχει διαφορετική προέλευση και τα σεισμικά κύματα μπορεί να είναι διαφορετικού τύπου από τα γήινα ελαστικά, όπως για παράδειγμα τα σεισμικά κύματα ενός μαγνητικού σεισμού σε έναν αστέρα νετρονίων ή μάγναστρο. Τα σεισμικά κύματα, στην περίπτωση που είναι ελαστικά, οδεύουν μεταβάλλοντας την πυκνότητα ή παραμορφώνοντας το σχήμα του μέσου από το οποίο διέρχονται και ταξιδεύουν στο εσωτερικό, στην επιφάνεια ή και στην ατμόσφαιρα ενός πλανήτη σαν τον δικό μας, μεταφέροντας την ενέργεια του σεισμού, η οποία τελικά απορροφάται στο μέσο διάδοσης.

Διάδοση βαρυτικών σεισμικών κυμάτων υφίσταται και στο «κενό» του διαστήματος. Παρατηρούνται επιδράσεις από ισχυρούς γήινους σεισμούς στη Σελήνη και σε τεχνητούς δορυφόρους γύρω από τη Γη. Στο σύστημα Γης - Σελήνης μάλιστα, οποιαδήποτε ξαφνική μεταβολή της απόστασης των δύο θα προκαλέσει σεισμούς και στα δύο ουράνια σώματα, καθώς το ένα βρίσκεται εντός του βαρυτικού πεδίου του άλλου. Έναν τέτοιο σεισμό στη Γη θα προκαλούσε η σύγκρουση ενός κομήτη με τη Σελήνη για παράδειγμα.

Τέλος, στο «κενό» του διαστήματος έχουμε και διάδοση κυμάτων που αντιστοιχούν σε ισχυρές μεταβολές μαγνητικού πεδίου που παράγονται στα μάγναστρα, ικανές να προκαλούν σεισμούς σε ουράνια σώματα εντός της εμβέλειάς τους που περιέχουν σε επαρκείς ποσότητες υλικά ικανά να αντιδράσουν μαγνητικά. Οι μαγνητικοί σεισμοί στα μάγναστρα παράγουν και σεισμικά κύματα που ταξιδεύουν ως τη Γη με τη μορφή εκλάμψεων ακτίνων γ και ακτίνων χ.
Δρ. Πυκλ και Κύριος Πράιντ

Το Δρ. Πυκλ και Κύριος Πράιντ ("Dr. Pyckle and Mr. Pryde") είναι μια αμερικάνικη βουβή, ασπρόμαυρη κωμωδία τρόμου, βασισμένη στην νουβέλα του Ρόμπερτ Λούις Στίβενσον "Δόκτωρ Τζέκιλ και κύριος Χάιντ". Πρωταγωνιστεί ο Σταν Λόρελ (πιο γνωστός ως Λιγνός) ως ένας άγγλος επιστήμονας που δημιουργεί ένα φάρμακο που τον μεταμορφώνει στον κακό του εαυτό, που αρχίζει να τρομοκρατεί το Λονδίνο.
Eminem

O Μάρσαλ Μπρους Μάδερς ("Marshall Bruce Mathers III", γενν. (17 Οκτωβρίου 1972), γνωστός με το καλλιτεχνικό όνομα Eminem, είναι Αμερικανός ράπερ. Έχει βραβευτεί με πολλαπλά Γκράμι για την πολυδιάστατη δράση του στην αμερικανική σόουμπιζ ως ράπερ, παραγωγός μουσικής και περιστασιακός ηθοποιός. Βραβεύτηκε επίσης με το βραβείο Όσκαρ για το τραγούδι "Lose Yourself" της ταινίας "8 Mile" του 2002, καθιστώντας τον, τον πρώτο ράπερ στην ιστορία που επιτυγχάνει κάτι τέτοιο.

Ανακαλύφθηκε από τον ράπερ και παραγωγό Dr. Dre και υπέγραψε με την εταιρία του, Aftermath Records και με την Interscope Records, δημιουργώντας το 1999 την δίκη του δισκογραφική, την Shady Records, υπό την Interscope. Μέχρι σήμερα, έχει πουλήσει πάνω από 170 εκατομμύρια δίσκους παγκοσμίως, κάνοντας τον έναν απ' τους καλλιτέχνες με τις περισσότερες πωλήσεις παγκοσμίως, και έχει επίσης τις περισσότερες πωλήσεις όλων των εποχών μεταξύ των καλλιτεχνών ραπ. Κατέχει επίσης, σύμφωνα με το Βιβλίο Γκίνες, το ρεκόρ σε πωλήσεις την πρώτη εβδομάδα κυκλοφορίας ενός δίσκου, καθώς το Marshall Mathers LP πούλησε 1,76 εκατομμύρια αντίγραφα στην πρώτη βδομάδα κυκλοφορίας του.

Ο Eminem έχει διακριθεί για τις τεχνικές και στιχουργικές του ικανότητες στην ραπ και σήμερα θεωρείται ένας από τους πλέον θρυλικούς καλλιτέχνες στον χώρο τις χιπ-χοπ, με πολλούς καλλιτέχνες να τον αναφέρουν ως μία από τις επιρροές τους. 

Παρόλα αυτά, είναι επίσης γνωστός για τους αντικρουόμενους και προσβλητικούς στίχους που περιβάλλουν τα τραγούδια του. Κριτικοί, όπως το SAINTS.COM, κατακρίνουν τους στίχους του και τον ίδιο ως ομοφοβικό και μισογύνη, ενώ άλλοι υποστηρίζουν ότι προάγει τη βία μέσω της μουσικής του.
Συμφωνία της Καζέρτας

Η Συμφωνία της Καζέρτας ήταν μια ιστορική συμφωνία που υπογράφηκε στις 26 Σεπτεμβρίου 1944 στην πόλη Καζέρτα της Ν. Ιταλίας, περί το τέλος του Β' Παγκοσμίου Πολέμου, μεταξύ της «ελεύθερης» ελληνικής κυβέρνησης εθνικής ενότητας που συστάθηκε στο Κάιρο και που είχε στο μεταξύ μεταφερθεί, στην παρακείμενη πόλη Κάβα ντε Τιρρένι, αφενός, και αφετέρου των ελληνικών αντιστασιακών οργανώσεων (ΕΑΜ και ΕΔΕΣ) που δρούσαν τότε στην Ελλάδα. Η συμφωνία αυτή έγινε υπό την επίβλεψη των Βρετανικών στρατιωτικών δυνάμεων της Μεσογείου που είχαν πλέον την έδρα τους στην παρακείμενη πόλη Σαλέρνο.<br> 
Σκοπός της συμφωνίας αυτής ήταν να καθορισθούν θέματα σχετικά με τη δράση, τον έλεγχο και/ή τον αφοπλισμό των ένοπλων τμημάτων αντίστασης που είχαν δημιουργηθεί κατά τη διάρκεια της Κατοχής στον ελληνικό χώρο προκειμένου η χώρα να οδηγηθεί στην ομαλότητα, μετά την απελευθέρωση.
Μάρκος Μουσούρος

Ο Μάρκος Μουσούρος (1470, Ηράκλειο – 24 Οκτωβρίου 1517, Ρώμη) ήταν Έλληνας λόγιος, εκδότης, άνθρωπος των γραμμάτων κι ένας από τους σημαντικότερους φιλολόγους της Αναγέννησης για τον οποίο ο Έρασμος, που ήταν μαθητής του, έγραψε: «..".άνδρας πολυμαθέστατος και πανεπιστήμων, κλειδοκράτωρ της ελληνικής γλώσσας και θαυμάσιος ειδήμων της λατινικής φωνής."..»
Δημήτριος Χαλκοκονδύλης

Ο Δημήτριος Χαλκοκονδύλης (Αύγουστος 1423 – 9 Ιανουαρίου 1511) ήταν Έλληνας λόγιος, ένας από τους σημαντικότερους, που συνέβαλε με το έργο του στην αναβίωση των ελληνικών γραμμάτων στη δυτική Ευρώπη.
Μοραβία

thumb|250px|Σημαία της Μοραβίας

Η Μοραβία (τσεχ., σλοβακ. "Morava", γερμ. "Mähren", ουγγρ. "Morvaország", πολων. "Morawy") είναι ιστορική περιοχή στο ανατολικό τμήμα της Τσεχίας. Η περιοχή πήρε το όνομά της από τον ποταμό Μοράβα.
Γεγονότα Νοεμβρίου 2006

20ός αιώνας | 21ος αιώνας | 22ος αιώνας

Δεκαετία 2000 | Δεκαετία 2010 | Δεκαετία 2020

2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010

Ιανουάριος | Φεβρουάριος | Μάρτιος | Απρίλιος | Μάιος | Ιούνιος | Ιούλιος | Αύγουστος | Σεπτέμβριος | Οκτώβριος | Νοέμβριος | Δεκέμβριος
Μεσσήνη

Η Μεσσήνη (ή Νησί) είναι χτισμένη στη δεξιά όχθη του ποταμού Παμίσου, στο κάτω μέρoς της Μεσσηνιακής πεδιάδας, το Ομηρικό «Μάκαρ πεδίον» ή «Μακαρία», όπως λέγεται ακόμα και σήμερα. Είναι έδρα ομώνυμου Δήμου (11.041 κατ.) και η πόλη, έγινε η μούσα του λογοτέχνη Σωτήρη Πατατζή που την απαθανάτισε ως «Μεθυσμένη Πολιτεία» στο ομώνυμο μυθιστόρημα, το οποίο περιγράφει ένα μεγάλο μέρος από τη ζωή της πόλης στο Μεσοπόλεμο. Πιθανότατα είναι η τοποθεσία «Λίμναι» που αναφέρει ο περιηγητής Παυσανίας «έστι δε εν τη μεσογαίω, κώμη Καλάμαι και Λίμναι χωρίον» (Βιβλίο 4 , 31,3,1-2) Παρ΄ότι η λέξη «χωρίον» σημαίνει χώρο και όχι «χωριό» μάλλον πρέπει να θεωρήσουμε την αναφορά ως υποδηλούσα χώρο κατοικημένο.Παράλληλα η «κώμη Καλάμαι» είναι ίσως το σημερινό χωριό Καλάμι και όχι βέβαια η Καλαμάτα.
Ακόμα και σήμερα, μια συνοικία της αρχαιότερης Ενορίας της Μεσσήνης, αυτή του Αγίου Δημητρίου, ονομάζεται «Λιμοχώρι», πιθανώς εκ παραφθοράς του «Λιμνοχώρι» (αφού λιμός-πείνα δεν θα μπορούσε ποτέ να ενσκήψει στο ευφορότερο σημείο της Μεσσηνίας, εκτός αυτού υπάρχει πρόσβαση σε ψάρια).
Αριστείδης Μόσχος

Ο Αριστείδης Μόσχος (1930, Πεντάλοφο Αιτωλοακαρνανίας - 8 Νοεμβρίου 2001, Αθήνα) ήταν Έλληνας δεξιοτέχνης σαντουρίστας διεθνούς φήμης. Θεωρείται ένας από τους σημαντικότερους Έλληνες σαντουρίστες.
Ο μικρός Νικόλας

Ο μικρός Νικόλας (γαλλ. "Le petit Nicolas") είναι δημιούργημα του σεναριογράφου Ρενέ Γκοσινί ("Rene Goscinny", 1926-1977) και του σκιτσογράφου Ζαν Ζακ Σανπέ ("Jean-Jacques Sempé", 1932-...). Είναι ο κεντρικός ήρωας της σειράς βιβλίων "Οι περιπέτειες του μικρού Νικόλα", ένα αθώο και χαριτωμένο παιδάκι που ζει με την οικογένειά του και τους φίλους του σε κάποια (μη καθορισμένη) πόλη της Γαλλίας τις δεκαετίες του 1950 και του 1960.

Οι ιστορίες δημοσιεύτηκαν την περίοδο 1956-1964, αρχικά στη βελγική εφημερίδα "Le Mystique" και αργότερα (από το 1959) στις γαλλικές "Sud Ouest" και "Pilot".
Μάλα Στράνα

Η Μάλα Στράνα (τσεχ. "Malá Strana") είναι μια από τις παλαιότερες ιστορικές συνοικίες της Πράγας. Κυριολεκτικά σημαίνει «Μικρό Μέρος», αλλά αποδίδεται καλύτερα σαν «Μικρή Πόλη», καθώς πρόκειται για ένα μικρό μέρος στην αριστερή όχθη του ποταμού Μολδάβα κάτω από το Κάστρο της Πράγας, σε αντίθεση με τις μεγαλύτερες περιοχές της Πράγας στη δεξιά όχθη του ποταμού, που ενώνονται με τη Γέφυρα του Καρόλου.

Κατά το Μεσαίωνα, η Μάλα Στράνα ήταν συνοικία της γερμανικής μειονότητας στην πόλη, ενώ στέγαζε επίσης πολυάριθμες πολυτελείς κατοικίες και παλάτια, σε αντίθεση με τη δεξιά όχθη του Μολδάβα, όπου διέμεναν κυρίως αστοί και Τσέχοι (Βοημοί).

Στη Μάλα Στράνα βρίσκεται το δάσος κι ο Πύργος Πετρίν, μικρογραφία του Πύργου του Άιφελ, ενώ σε αυτή τη γειτονιά γεννήθηκε κι έζησε ο διάσημος Τσέχος συγγραφέας Γιαν Νερούντα, το όνομα του οποίου δόθηκε στο δρόμο της κατοικίας του.
Κάστρο της Πράγας

300px|thumb|right|Βραδινή άποψη του Κάστρου της Πράγας
Το Κάστρο της Πράγας (τσεχ. "Pražský hrad") βρίσκεται στη συνοικία Χράντσανι της Πράγας, που πολύ συχνά χρησιμοποιείται με την ίδια σημασία. Είναι ένα από τα μεγαλύτερα και παλαιότερα κάστρα του κόσμου. Στο κάστρο είχαν την έδρα τους τα γραφεία των Τσέχων βασιλέων, της Αγίας Ρωμαϊκής Αυτοκρατορίας και των Προέδρων της Τσεχοσλοβακίας και Τσεχίας. Στο Κάστρο επίσης φυλάσσονται τα Κοσμήματα του Στέμματος της Βοημίας.
Μολδάβας

Ο Μολδάβας (εξελληνισμένη μορφή του γερμανικού Moldau) είναι ποταμός στην Κεντρική Ευρώπη, αριστερός παραπόταμος του Έλβα. Στη χώρα που διαρρέει όμως, την Τσεχία, ονομάζεται Βλτάβα (Vltava). Αμφότερες οι λέξεις πάντως πιστεύεται ότι ετυμολογούνται από την ίδια πανάρχαια ρίζα που σημαίνει «άγριο νερό». Ο Μολδάβας είναι κυρίως γνωστός από το ότι διαρρέει την πρωτεύουσα της Τσεχίας, την Πράγα, και γενικά αποτελεί τον σημαντικότερο ποταμό της Βοημίας (του δυτικού μέρους της Τσεχίας). Δεν πρέπει να συγχέεται με τον ποταμό Μολδόβα της βόρειας Ρουμανίας ή τη Μολδαβία.

Ο Μολδάβας είναι ο μακρύτερος ποταμός ολόκληρης της Τσεχίας, με συνολικό μήκος 430 χιλιόμετρα, ενώ η λεκάνη απορροής του έχει έκταση 28.090 τετραγωνικά χιλιόμετρα. Πηγάζει από τον Βοημικό Δρυμό σε υψόμετρο 1.172 μέτρων και ρέει προς τον βορρά. Η υψομετρική διαφορά από τις πηγές του ως τη συμβολή του είναι 1.016 μέτρα. Εκτός από την Πράγα, περνά και από τις πόλεις Τσέσκι Κρούμλοβ και Τσέσκε Μπουντεγιόβιτσε. Χύνεται στον Έλβα στην πόλη Μέλνικ, μόλις 35 χιλιόμετρα μετά την Πράγα.

Ο Μολδάβας, παρότι είναι ταχύτερος ποταμός από τον Μοράβα, είναι γνωστός για τις πλημμύρες του. Το 2002 η άνοδος της στάθμης του προκάλεσε αρκετούς νεκρούς και καταστροφές σε μεγάλο τμήμα του μήκους του. Η μέση παροχή του Μολδάβα σε νερό ανέρχεται στα 150 κυβικά μέτρα ανά δευτερόλεπτο. Στην πραγματικότητα, όταν συμβάλλει με τον Έλβα έχει περισσότερο νερό από αυτόν, αλλά θεωρείται παραπόταμός του επειδή ενώνεται με τον Έλβα σε ορθή γωνία ως προς τον ρου του τελευταίου.

Το γνωστότερο ίσως συμφωνικό ποίημα του κλασικού Τσέχου μουσικοσυνθέτη Μπέντριχ Σμέτανα από τα έξι της συλλογής «Η Πατρίδα μου» είναι το "Vltava" (στη γερμανική γλώσσα "Die Moldau") και αναπαριστά με μουσική την πορεία του από τις πηγές του (όπου μικρά ρυάκια συνενώνονται) μέχρι το τέλος της διαδρομής του.
Μπρούνο Λαβανίνι

Ο Μπρούνο Λαβανίνι (Bruno Lavagnini) ήταν Ιταλός ελληνιστής και φιλόλογος. Γεννήθηκε στη Σιένα στις 3 Οκτωβρίου 1898 και πέθανε στο Παλέρμο της Σικελίας στις 20 Μαρτίου 1992.

Το 1921 ο Λαβανίνι εξέδωσε το "Le origini del romanzo" για την προέλευση των ειδών του ελληνικού μυθιστορήματος. Το 1957 τιμήθηκε με το σημαντικό ιταλικό φιλολογικό βραβείο «Μαρτζότο» για το βιβλίο του «Αεροδαφνούσα», μία ανθολογία ποιημάτων των μεγαλύτερων Νεοελλήνων ποιητών με μετάφρασή τους στην ιταλική γλώσσα. Ο Λαβανίνι ήταν καθηγητής της Ελληνικής Φιλολογίας στο Πανεπιστήμιο του Παλέρμο, υπήρξε διευθυντής στο Ιταλικό Μορφωτικό Ινστιτούτο Αθηνών 
, ενώ είχε αναγορευθεί σε επίτιμο διδάκτορα του Πανεπιστημίου Αθηνών.

Προς τιμή του πήρε το όνομά του το «Σικελικό Ινστιτούτο Βυζαντινών και Νεοελληνικών Σπουδών Bruno Lavagnini». Η κόρη του, Ρενάτα, είναι επίσης φιλόλογος, καθηγήτρια Βυζαντινολογίας και σήμερα επίτιμη πρόξενος της Ελλάδας στο Παλέρμο.

Λαβανινι
Γιάννης Ρήγας

O Γιάννης Ρήγας (γενν. 1955) είναι ένας Έλληνας ηθοποιός, σκηνοθέτης και δάσκαλος της υποκριτικής. Γεννήθηκε και μεγάλωσε στην Ανατολική Αφρική.
Στάρε Μιέστο

Η Παλαιά Πόλη (τσεχ. "Staré Město") είναι συνοικία της Πράγας κι ο αρχικός πυρήνας της πόλης. Το 14ο αιώνα, ο Κάρολος Δ' επέκτεινε την πόλη ιδρύοντας τη Νέα Πόλη, η οποία χωριζόταν από την Παλαιά με την οδό Na Příkopě.

Στη Στάρε Μιέστο ενδιαφέρον παρουσιάζει η μεγάλη Πλατεία της Παλαιάς Πόλης(τσεχ. "Staroměstské náměstí"), με το άγαλμα του Γιαν Χους στο κέντρο και τα κτίρια γύρω της, τo Παλαιό Δημαρχείο, καθώς και το Αστρονομικό Ρολόι. Στην απέναντι όχθη του Μολδάβα βρίσκεται η Μάλα Στράνα, που συνδέεται με τη Στάρε Μιέστο μέσω της Γέφυρας του Καρόλου.
Ερύμανθος

right|thumb|260px|Άποψη του Ερύμανθου από βορειοανατολικά.

Ο Ερύμανθος είναι επίμηκες και με πολλές κορυφές όρος της βόρειας Πελοποννήσου, εκτεινόμενο στους νομούς Αχαΐας και Ηλείας.

Το υψηλότερο σημείο του είναι η κορυφή "Ωλενός" (ή και "Ωλονός") με υψόμετρο 2.224 μέτρα από την επιφάνεια της θάλασσας. Είναι το τέταρτο ψηλότερο βουνό της Πελοποννήσου και συμπεριλαμβάνεται στα λεγόμενα αλπικά βουνά της Ελλάδας.
Μονόδραμα

Το Μονόδραμα ως είδος μουσικού θεάτρου χαρακτηρίζεται το θεατρικό δράμα που συνοδεύεται από μουσική και που αποδίδεται από έναν μόνο ηθοποιό, που ενδεχομένως να διαλέγεται προς τον χορό.

Γενικά σήμερα «μονόδραμα» από της εποχής του «Πυγμαλίωνα» του Ρουσσώ (1770) λέγεται και το απλά απαγγελόμενο θεατρικό μέρος με συνοδεία ορχήστρας από ένα από τα κύρια πρόσωπα του έργου.

Πολλές φορές όμως ο όρος αυτός είναι ταυτόσημος και με τον όρο μελόδραμα, πάντα όμως με την αρχική του σημασία.
Καθαρτήριο

"Η Παναγία του Όρους Κάρμηλος" με αγγέλους και ψυχές στο Καθαρτήριο. Γλυπτό τεχνοτροπίας [[μπαρόκ]] από την Μπενιαχάν (Beniaján) της Ισπανίας.

Ο όρος Καθαρτήριο, στα λατινικά Purgatorium, αναφέρεται σε δόγμα της Ρωμαιοκαθολικής Εκκλησίας, σύμφωνα με το οποίο όσοι πεθαίνουν σε κατάσταση θείας χάρης (δηλαδή οι ψυχές οι οποίες κέρδισαν τον ουράνιο Παράδεισο), πρέπει να περάσουν από μία κατάσταση κάθαρσης για να φθάσουν στην αγιότητα ή «τελική θέωση», την οποία απαιτεί η είσοδος στον Παράδεισο.

Ενώ ο Δάντης περιγράφει στη "Θεία Κωμωδία" το καθαρτήριο ως «προάστιο» ή «προθάλαμο» της Κολάσεως, ορθότερα θα μπορούσε να περιγραφεί ως «προθάλαμος του Παραδείσου». Στην πραγματικότητα, η κατάσταση ανυπομονησίας της ψυχής για την είσοδο στον Παράδεισο, πιθανόν να είναι η μόνη τιμωρία που υφίσταται η ψυχή. Οι ψυχές του Καθαρτηρίου μπορούν να ωφεληθούν από τις προσευχές των πιστών και την τέλεση της Θείας Λειτουργίας. Έτσι, βασικό ρόλο στο Ρωμαιοκαθολικό δόγμα του Καθαρτηρίου παίζει η προσευχή υπέρ των νεκρών.
Ηφαίστειο

Το ηφαίστειο [[Αρενάλ]] στην [[Κόστα Ρίκα]], το 2004.
Ηφαίστειο είναι η ανοιχτή δίοδος από το εσωτερικό της Γης (ή άλλου γεωειδούς ουράνιου σώματος) που επιτρέπει την εκροή ή έκρηξη ρευστών πετρωμάτων και αερίων από το εσωτερικό (μανδύας) στην επιφάνεια του στερεού φλοιoύ με τη μορφή λάβας. Η δραστηριότητα αυτή οδηγεί στη δημιουργία ενός βουνού, το οποίο στην καθημερινή γλώσσα ονομάζουμε ηφαίστειο. Τα ηφαίστεια μελετά ένας ιδιαίτερος κλάδος της επιστήμης της Γεωλογίας, η Ηφαιστειολογία.
Νταρούκ

Νταρούκ ή Νταρούγκ ή γλώσσα του Σίδνευ (Sydney Language) είναι μια γλώσσα των Αυστραλιανών Αβοριγίνων που έχει εκλείψει. Παρότι ο όρος «Νταρούκ» σήμαινε αρχικά τη διάλεκτο που μιλούσε η ομώνυμη φυλή, σήμερα περιλαμβάνει και τις διαλέκτους των Εόρα (Eora) και των Καμεράιγκαλ (Cammeraygal).
Σάο Πάολο

Το Σάο Πάολο, ορθότερα Σάο Πάουλο (πορτογαλικά: "São Paulo", Άγιος Παύλος) είναι η πρωτεύουσα της πολιτείας του Σάο Πάολο στη νοτιοανατολική Βραζιλία. Βρίσκεται στο νότιο ημισφαίριο (γεωγραφικό πλάτος 23°32'36"Β και γεωγραφικό μήκος 46°37'59"Δ) σχεδόν πάνω στον Τροπικό του Αιγόκερω, σε απόσταση 400 χλμ. από το Ρίο ντε Τζανέιρο, και 1.030 χλμ. από την ομοσπονδιακή πρωτεύουσα Μπραζίλια.
Απόστολος Τσιτσάρας

Ο Απόστολος Τσιτσάρας (1909 - 24 Φεβρουαρίου 1986) ήταν δήμαρχος Πατρέων.

Γεννήθηκε στο Καρπενήσι και ήταν ράφτης. Επί 32 χρόνια ήταν πρόεδρος των «πολυτέκνων Πατρών και περιχώρων» ενώ εκλεγόταν και για 30 χρόνια δημοτικός σύμβουλος. Θεωρείται ως ο πρώτος αντιδήμαρχος της πόλης. Στις 16 Αυγούστου του 1964 ανέλαβε χρέη δημάρχου και παρέμεινε μέχρι τις 8 Σεπτεμβρίου του ίδιου χρόνου. Καθήκοντα Δήμαρχου ανέλαβε ως πλειοψηφήσας δημοτικός σύμβουλος έως ότου αναλάβει καθήκοντα ο εκλεγείς Δήμαρχος.

Απεβίωσε στις 24 Φεβρουαρίου του 1986. Ήταν παντρεμένος με την Ελένη Σιαφάκα και είχε 6 παιδιά.
624 Έκτωρ

Ο αστεροειδής Έκτωρ (αγγλικά: Hektor) είναι ο μικρός πλανήτης με αύξοντα αριθμό ανακαλύψεως 624, ο μεγαλύτερος όλων των αστεροειδών της Τρωικής Ομάδας. Ο Έκτωρ ανακαλύφθηκε στις 10 Φεβρουαρίου 1907 από τον Άουγκουστ Κοπφ, που παρατηρούσε από τη Χαϊδελβέργη. Ο Έκτωρ περιφέρεται περί τον Ήλιο σε μέση απόσταση (μεγάλος ημιάξονας της τροχιάς του) 5,2561 αστρονομικών μονάδων ή 786,3 εκατομμυρίων χιλιομέτρων. Η εκκεντρότητα της τροχιάς του Έκτορος είναι e = 0,024, και γενικώς τα στοιχεία της τροχιάς είναι παρόμοια με αυτά του πλανήτη Δία, όπως και για τα υπόλοιπα μέλη της Τρωικής Ομάδας αστεροειδών, αλλά η κλίση της τροχιάς ως προς την εκλειπτική είναι μεγάλη, 18,2 μοίρες. Η ονομασία του προέρχεται από τον ομώνυμο Τρώα ήρωα, μολονότι ο αστεροειδής αποτελεί «ηγούμενο» μέλος της Τρωικής Ομάδας. Αυτό έγινε επειδή υπήρξε ένας από τους πρώτους «τρωικούς» αστεροειδείς που ανακαλύφθηκαν, οπότε δεν είχε εφαρμοσθεί ακόμα ο συγκεκριμένος άτυπος κανόνας Ελλήνων-Τρώων της ονοματοδοσίας.

Οι διαστάσεις του Έκτορος είναι 370×195×205 χλμ., πράγμα που τον καθιστά έναν από τους μεγαλύτερους αστεροειδείς της Κύριας Ζώνης (πιθανώς τον όγδοο μεγαλύτερο σε όγκο) και ένα από τα πιο «μακρόστενα» σώματα του μεγέθους του στο Ηλιακό Σύστημα. Στις 17 Ιουλίου 2006 παρατηρήθηκε στο υπέρυθρο με το τηλεσκόπιο των 10 μέτρων Κεκ II και το σύστημα Προσαρμοστικής Οπτικής του, και βρέθηκαν ενδείξεις ότι το σχήμα του είναι δίλοβο, οπότε μπορεί να είναι στην πραγματικότητα δύο αστεροειδείς που συγκρατούνται σε επαφή από την ελαφρά τους βαρύτητα. Πέρα από αυτό ανιχνεύθηκε ένας δορυφόρος του Έκτορος σε απόσταση περίπου 1.000 χιλιομέτρων από το δίλοβο. Ο δορυφόρος αυτός φαίνεται να έχει διαστάσεις περί τα 12 χιλιόμετρα και ονομάσθηκε προσωρινά S/2006 (624) 1. Τον Μάρτιο του 2017 ο δορυφόρος πήρε την επίσημη ονομασία Σκαμάνδριος από τον ομώνυμο Τρώα ήρωα. Ο Έκτωρ είναι μέχρι σήμερα ο μοναδικός γνωστός διπλός αστεροειδής στην ηγούμενη υποομάδα της Τρωικής Ομάδας. Η μάζα του εκτιμάται στους περίπου 14 τετράκις εκατομμύρια τόνους. Ο Έκτωρ περιστρέφεται γύρω από τον εαυτό του μία φορά κάθε 6 ώρες και 55 λεπτά. Πρόκειται για σώμα με γεωμετρική λευκαύγεια 0,087. Ανήκει στον φασματικό τύπο D των αστεροειδών (σκούροι με κοκκινωπή απόχρωση). Η μέση θερμοκρασία στην επιφάνειά του δεν υπερβαίνει τους –150 °C.
Όσκαρ Νίεμαϊερ

thumb|right|220px|Ο Όσκαρ Νίεμαϊερ
Ο Οσκάρ Νιεμάιερ ("Oscar Ribeiro de Almeida Niemeyer Soares Filho", 15 Δεκεμβρίου 1907 – 5 Δεκεμβρίου 2012) ήταν αρχιτέκτονας, του Μοντέρνου Κινήματος της Βραζιλίας.

Γεννήθηκε στο Ρίο ντε Τζανέιρο από εύπορη οικογένεια: ο πατέρας του είχε τυπογραφείο κι ο αδελφός του αργότερα έγινε γιατρός διεθνούς φήμης. Το γερμανικό του επίθετο, με το οποίο αργότερα θα γίνει γνωστός, το οφείλει στη γιαγιά του, Βραζιλιανή με καταγωγή από το Ανόβερο.

Το 1928 νυμφεύθηκε την Ανίτα Μπάλντο. Τελείωσε το Barnabitas College και το 1930 εισάχθηκε στην Εθνική Σχολή Καλών Τεχνών (Escola Nacional de Belas Artes) για να σπουδάσει Αρχιτεκτονική. Το 1934 γεννήθηκε η κόρη του Άννα Μαρία. Πριν τελειώσει τη σχολή μπαίνει ως μαθητευόμενος στο γραφείο του Λούσιο Κόστα (Lucio Costa), ενός από τους ιδρυτές του Μοντέρνου Κινήματος στη Βραζιλία. Η δουλειά του δεν έχει κάτι το ιδιαίτερο να επιδείξει μέχρι το 1936. Τότε συναντάει το Λε Κορμπυζιέ που έρχεται ως σύμβουλος για το κτίριο του υπουργείου παιδείας που είχε αναλάβει το γραφείο του Κόστα. Είναι μια γνωριμία που θα τον επηρεάσει βαθύτατα και θα τον αλλάξει εντελώς. Αρχίζει να σχεδιάζει δικά του έργα και το 1939 με την απόσυρση του Λούσιο Κόστα αναλαμβάνει το κτίριο του Υπουργείου παιδείας. Κάνει μια πληθώρα έργων πολλά από τα οποία έχουν ανατεθεί σε αυτόν από τους επικεφαλής των δήμων για σχεδιασμό του ελεύθερου χώρου αλλά και κτιριακών συγκροτημάτων προκειμένου να εξωραΐσουν τις πόλεις τους και να ενισχύσουν το τοπικό πνεύμα. Το 1964 γίνεται πραξικόπημα κι ο Νίεμαϊερ, ως μέλος του Κομμουνιστικού Κόμματος της Βραζιλίας (PCB) φεύγει από τη χώρα. Εγκαθίσταται στο Παρίσι, όπου ανοίγει το γραφείο του και περνάει αρκετό χρόνο στην Κούβα και τη Σοβιετική Ένωση. Το 1985 η δημοκρατία αποκαθίσταται στη Βραζιλία κι ο Νίεμαϊερ γυρίζει πίσω. Τιμάται με το Βραβείο Αρχιτεκτονικής Πρίτσκερ το 1988. Από το 1992 μέχρι το 1996 διατελεί πρόεδρος του Κομμουνιστικού Κόμματος. Ο Όσκαρ Νίεμαϊερ δε σταμάτησε να εργάζεται μέχρι το τέλος της ζωής του. Η δουλειά του έχει να επιδείξει κάτι μοναδικό. Μια συνεχή κι αδιάκοπη εξέλιξη των καλλιτεχνικών του δυνατοτήτων. Δεν υπάρχει καμία απότομη αλλαγή ούτε ξαφνική εμφάνιση μιας καινούριας τάσης. Τα ίδια χαρακτηριστικά που υπήρχαν στην πρώιμη δουλειά του ξεχωρίζουν και στα τελευταία έργα του. Μια πληθώρα τύπων, μεγεθών και ειδών αρχιτεκτονικών χώρων με συγκεκριμένα χαρακτηριστικά που περικλείουν τις ιδέες του Μοντέρνου κινήματος της Βραζιλίας.

"«Η πλαστικότητα και η ποικιλοχρωμία των τοπίων της Βραζιλίας, ένα κλίμα που απαιτεί τη μικρότερη δυνατή τεχνολογική βοήθεια, ένας τρόπος ζωής που βασίζεται στο παρών περισσότερο από ότι στη διφορούμενη ροή του γίγνεσθαι κι ένας λαός με πλούσια συναισθήματα στην εξωτερίκευση τους γίνονται ποίηση λυρική ενώ στην εσωτερίκευση τους κάμπτονται προς τα αρχέτυπα. Αυτά ίσως εξηγούν κάποια δεδομένα της ακμής της νέας Βραζιλιάνικης αρχιτεκτονικής.»"
Ρίο ντε Τζανέιρο

Το Ρίο ντε Τζανέιρο ή Ρίο Ιανέιρο ή Ρίο (πορτογαλικά: "Rio de Janeiro", , κυριολεκτικά: "Ποταμός του Ιανουαρίου") είναι πόλη στη νοτιοανατολική Βραζιλία, πρωτεύουσα της ομώνυμης πολιτείας. Η πόλη ήταν η πρωτεύουσα της Βραζιλίας (1763-1960) και της πορτογαλικής αυτοκρατορίας (1808-1821). Συνήθως γνωστή ως Ρίο, η πόλη παρονομάζεται επίσης ως Cidade Maravilhosa - «η θαυμάσια πόλη».

Είναι διάσημη για τη θεαματική φυσική θέση της, τους εορτασμούς καρναβαλιού, τη σάμπα και άλλα είδη μουσικής, παραλίες όπως οι Κοπακαμπάνα, Ιπανέμα και Λεμπλόν, τους πεζόδρομους με τα μαυρόασπρα μωσαϊκά, και το χαλαρό τρόπο ζωής τον κατοίκων. Κάποια από τα πιο γνωστά αξιοθέατα της πόλης, εκτός από τις παραλίες, είναι το τεχνοτροπίας Αρ Ντεκό γιγαντιαίο άγαλμα του Ιησού στη κορυφή του λόφου Κορκοβάντο, ο Πάο ντε Ασούκαρ (κώνος της ζάχαρης - Pão de Açúcar) με το τελεφερίκ, το Σαμποδρόμιο ("Sambódromo") ένας πεζόδρομος για τη παρέλαση του Καρναβαλιού, και ένα από τα μεγαλύτερα γήπεδα του κόσμου, το περίφημο Στάδιο Μαρακανά. Στο Ρίο βρίσκεται επίσης το μεγαλύτερο δάσος του κόσμου ενδιάμεσο αστικής περιοχής, το δάσος Τιζούκα. 

Ο πληθυσμός της πόλης είναι περίπου 6.094.183, σε μια περιοχή 1182,3 τ.χλμ.. Ο πληθυσμός της ευρύτερης μητροπολιτικής περιοχής εκτιμάται στα 11-12 εκατομμύρια. Είναι η δεύτερη μεγαλύτερη πόλη της Βραζιλίας μετά από το Σάο Πάολο και ήταν η πρωτεύουσα της χώρας έως το 1960, όταν η Μπραζίλια πήρε τη θέση της. Οι κάτοικοι της πόλης είναι γνωστοί ως "Καριόκας" ("Cariocas"). Στην πόλη διεξήχθησαν οι Θερινοί Ολυμπιακοί Αγώνες του 2016.
Γεράσιμος Σκιαδαρέσης

Ο Γεράσιμος Σκιαδαρέσης (Πάτρα, 18 Δεκεμβρίου 1960) είναι Έλληνας ηθοποιός.
Άγγελος Μαυρόπουλος

Ο Άγγελος Μαυρόπουλος (1901 - 5 Μαρτίου 1979) ήταν Έλληνας ηθοποιός του μουσικού θεάτρου και του κινηματογράφου. 

Έκανε την πρώτη του εμφάνιση στην οπερέτα "Πριγκίπισσα δολλαρίων" σε ηλικία μόλις 17 ετών. Στον κινηματογράφο εμφανίστηκε κυρίως σε κωμωδίες, σε ρόλους προέδρου δικαστηρίου, δικηγόρου και αστυφύλακα. Κόρη του είναι η επίσης ηθοποιός Γκέλυ Μαυροπούλου. 

Κηδεύτηκε στις 6 Μαρτίου 1979 από το Γ΄ Νεκροταφείο.
Μονή Παναγίας Εικοσιφοινίσσης

thumb|right|300px|Γενική άποψη της Μονής.
Η Μονή Παναγίας Εικοσιφοινίσσης είναι χτισμένη σε υψόμετρο 753 μέτρων, στη βόρεια πλευρά του όρους Παγγαίου. Βρίσκεται στον Δήμο Αμφίπολης του Νομού Σερρών, στην εθνική οδό Σερρών - Καβάλας, κοντά στα όρια με τους Νομούς Καβάλας και Δράμας. Εκκλησιαστικά υπάγεται στην Ιερά Μητρόπολη Δράμας.
Ένωση Ποδοσφαιρικών Σωματείων Κορινθίας

Η Ένωση Ποδοσφαιρικών Σωματείων Κορινθίας (Ε.Π.Σ.Κ.) είναι το όργανο διοίκησης του ποδοσφαίρου στο νομό Κορινθίας. Εδρεύει στην Κόρινθο και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

Η Ένωση απονέμει ετήσια έπαθλα στους καλύτερους σκόρερ και «Κύπελλο Ήθους» στις ομάδες με την καλύτερη βαθμολογία "ευ αγωνίζεσθαι" (fair play) της κάθε κατηγορίας.
Αθηνόδωρος Προύσαλης

Ο Αθηνόδωρος Προύσαλης (15 Δεκεμβρίου 1926 - 5 Ιουνίου 2012) ήταν Έλληνας ηθοποιός, γεννημένος στην Κωνσταντινούπολη.
Επισκοπή Ευρυτανίας

right|thumb|Το χωριό και η γέφυρα της Επισκοπής

Η Επισκοπή Ευρυτανίας είναι χωριό ακριβώς στα σύνορα Αιτωλοακαρνανίας και Ευρυτανίας, δίπλα στην ομώνυμη με αυτό Γέφυρα της Επισκοπής που ενώνει τους δύο νομούς, και υπάγεται διοικητικά στον καλλικρατικό Δήμο Αγράφων (τέως καποδιστριακός Δήμος Φραγκίστας). Βρίσκεται στο δυτικό τμήμα του νομού, σε υψόμετρο 300 μέτρων, και απέχει 46 χλμ από το Καρπενήσι. Κατά την απογραφή του 2011 το χωριό απαριθμούσε 25 κατοίκους. Η διακύμανση του πληθυσμού του χωριού είναι η εξής:
Ποντγκόριτσα

Η Ποντγκόριτσα (μαυροβουνιακή: "Подгорица"/"Podgorica"), επί λέξει ([περιοχή] κάτω από τη Γκόριτσα [το όνομα ενός λοφίσκου πάνω από την πόλη]) είναι η πρωτεύουσα και μεγαλύτερη πόλη του Μαυροβουνίου με πληθυσμό 156.169 κατοίκους. Αποτελεί σημαντικό οικονομικό, εμπορικό, διοικητικό και πολιτιστικό κέντρο της χώρας και έδρα Πανεπιστημίου.

Μεταξύ του 1946 και του 1992 - την περίοδο που το Μαυροβούνιο ανήκε, ως Σοσιαλιστική Δημοκρατία του Μαυροβουνίου, στη Σοσιαλιστική Ομοσπονδιακή Δημοκρατία της Γιουγκοσλαβίας (SFRY) - η πόλη ήταν γνωστή ως Τίτογκραντ (Μαυροβουνιακή Κυριλλική: Титоград) προς τιμή του Γιόσιπ Μπροζ Τίτο.

Η ευνοϊκή θέση της Ποντγκόριτσα στη συμβολή των ποταμών Ρίμπνιτσα και Μοράτσα και στο σημείο συνάντησης της εύφορης Πεδιάδας της Ζέτα και της Κοιλάδας Μπγελοπάβλιτσι ενθάρρυνε την κατοίκηση. Η πόλη είναι κοντά σε κέντρα χειμερινών σπορ στα βόρεια και σε παραθαλάσσια θέρετρα της Αδριατικής.
Οι κάτοικοι ασχολούνται κυρίως με τη γεωργία καθώς και με το εμπόριο (κυρίως ξυλείας, που ανθεί λόγω των πολλών οροσειρών που την περιβάλλουν). Είναι πλούσια σε αρχαιολογικά μνημεία και ορθόδοξους ναούς και μοναστήρια.

Ο δήμος της Ποντγκόριτσα καλύπτει το 10,4% της επικράτειας του Μαυροβουνίου και έχει το 29,9% του πληθυσμού της χώρας. Είναι το διοικητικό κέντρο του έθνους και η οικονομική, πολιτιστική και εκπαιδευτική εστία του.
Χρηματιστήριο ναύλων Λονδίνου

Το Χρηματιστήριο ναύλων Λονδίνου (Baltic Exchange ή Baltic Mercantile and Shipping Exchange), το κοινώς λεγόμενο Μπάλτικ ή Μπόλτικ, θεωρείται ως η βασική παγκόσμια οργανωμένη αγορά ναύλων με τόσο ανεπτυγμένο κύρος ώστε να συγκεντρώνει το 90% των δια θαλασσίων μεταφορών εμπορευμάτων.

Το Μπόλτικ ιδρύθηκε στα μέσα του 18ου αιώνα στο Λονδίνο με βασικά ιδρυτικά στελέχη και μετόχους τους Stephen Ralli και Michael Rodocanachi, οι οικογένειες των οποίων ανήκαν στην Χιώτικη διασπορά. Σήμερα το Baltic Exchange αριθμεί περί τα 600 μέλη, ναυλομεσίτες (brokers) που διατηρούν ως έμβλημά τους την αρχή:«"ο λόγος μας συμβόλαιο"» ('Οur word our bond").<br>
Παλαιότερα, στη μεγάλη αίθουσα, την γνωστή ως φλορ (floor) του κτιρίου όπου στεγαζόταν το Baltic Exchange στο City του Λονδίνου συναντιώνταν μεσίτες που εκπροσωπούσαν φορτωτές - ναυλωτές και τους πλοιοκτήτες - εκαναυλωτές για την διαπραγμάτευση ναυλώσεων που μ΄ αυτό τον τρόπο καθίστατο απλή και γρήγορη. Στις μέρες μας όλες οι συναλλαγές γίνονται μέσω τηλεφώνου ή/και μέσω ηλεκτρονικών υπολογιστών.

Λαμβάνοντας υπ΄ όψη το γεγονός ότι μέσα στο "Baltic" συνάπτεται ακόμη και πέραν του 90% των ναυλώσεων παγκοσμίως, τούτο και μόνο, επιτρέπει στο Λονδίνο να διατηρεί τον ρόλο του σημαντικότερου ναυτιλιακού κέντρου του κόσμου.
Τζον Φλάμστηντ

Ο Τζον Φλάμστηντ ("John Flamsteed", 19 Αυγούστου 1646 – 31 Δεκεμβρίου 1719) ήταν Άγγλος αστρονόμος.
Μηχανή εσωτερικής καύσης

thumb|right|250px|Μηχανή εσωτερικής καύσης αυτοκινήτου τύπου V6
Μηχανή εσωτερικής καύσης ή κινητήρας εσωτερικής καύσης ονομάζεται η κινητήρια θερμική μηχανή στην οποία η καύση του καυσίμου γίνεται στο εσωτερικό σώμα της ίδιας της μηχανής, εξ ου και η ονομασία της, σε αντίθεση με την ατμομηχανή, (όπου η καύση γίνεται εκτός, στο λέβητα). Οι μηχανές αυτές έχει καθιερωθεί ευρύτερα ν΄ αναφέρονται με το κεφαλαιογράμματο αρκτικόλεξο ΜΕΚ. Ως ΜΕΚ θεωρούνται γενικά οι αεριομηχανές, οι βενζινομηχανές, οι πετρελαιομηχανές και οι αεριοστρόβιλοι. Γενικά στις ΜΕΚ, "εργαζόμενο μέσο", ή "εργαζόμενη ουσία" είναι ο ατμοσφαιρικός αέρας, ενώ στις ατμομηχανές είναι ο ατμός.

Τέτοιες μηχανές καύσης, χρησιμοποιούνται κυρίως σε οχήματα για την παραγωγή έργου έλξης (πορείας/επιτάχυνσης), ή για την παραγωγή ρεύματος για την κίνηση μιας ηλεκτρογεννήτριας για τον κλιματισμό κάποιου οχήματος (ηλεκτροπαραγωγό ζεύγος). Χρησιμοποιούνται σε πολλά οχήματα, όπως λεωφορεία, τρένα, πλοία, φορτηγά, αυτοκίνητα, μοτοσυκλέτες, κλπ
Σοσιαλδημοκρατικό Κόμμα του Μαυροβουνίου

Το Σοσιαλδημοκρατικό Κόμμα του Μαυροβουνίου (σερβικά: Социјалдемократска партија Црне Горе, "Socijaldemokratska Partija Crne Gore" - SDP) είναι πολιτικό κόμμα του Μαυροβουνίου.
Τζον Χέρσελ

Ο Τζον Χέρσελ, () ήταν Άγγλος πολίτης, αστρονόμος και μαθηματικός (7 Μαρτίου 1792 – 11 Μαΐου 1871), γιος του εξίσου διάσημου αστρονόμου Ουίλιαμ Χέρσελ. Ο Τζον Χέρσελ εισήγαγε τη χρήση του συστήματος της Ιουλιανής ημέρας στην Αστρονομία και συνεισέφερε σημαντικά στη βελτίωση της Φωτογραφίας (κυανοτυπία). Δικοί του είναι οι φωτογραφικοί όροι «φωτογραφία», «αρνητικό» και «θετικό». Υπήρξε Α' Βαρονέτος Ιππότης του βασιλικού Γκελφικού Τάγματος του Ανόβερου και έταιρος της Βασιλικής Εταιρείας. Το πλήρες όνομά του ήταν "Sir John Frederick William Herschel".
Ροβέρτος του Τάραντα

Ο Ροβέρτος του Τάραντα ("Roberto di Taranto", 1318 - Νάπολη 10 Σεπτεμβρίου 1364) από τον Οίκο των Καπετιδών-Ανζού, ήταν πρίγκιπας του Τάραντα (1332–1346), παλατινός κόμης (δούκας) της Κεφαλληνίας & Ζακύνθου (1336 – 1357), βασιλιάς της Αλβανίας (1332 - 1364), Πρίγκιπας της Αχαΐας (1333 - 1346) και Τιτλούχος Λατίνος Αυτοκράτορας της Κωνσταντινούπολης ως "Ροβέρτος Β΄" (1346 - 1364) και Πρίγκιπας του Τάραντα (1331 - 1346)..
Βαλδουίνος Α΄ της Κωνσταντινούπολης

thumb|right|250px|Βαλδουίνος Α΄ της Κωνσταντινούπολης - χειρόγραφο (1337)
Ο Βαλδουίνος Α΄ της Κωνσταντινούπολης ή Βαλδουίνος ΣΤ΄ του Αινώ ή Βαλδουίνος Θ΄ της Φλάνδρας (Ιούλιος 1171 - περί το 1205), ένας από τους ηγέτες της Δ΄ Σταυροφορίας και ο πρώτος Λατίνος Αυτοκράτορας της Κωνσταντινούπολης ήταν πρωτότοκος γιος του Βαλδουίνου Ε΄, κόμη του Αινώ και της Μαργαρίτας Α΄ της Φλάνδρας. Όταν ο άτεκνος αδελφός της μητέρας του Φίλιππος της Αλσατίας αναχώρησε για Σταυροφορία (1177) άφησε ως διάδοχο τον γαμπρό του Βαλδουίνο Ε΄, με την επιστροφή του μετά την ανεπιτυχή πολιορκία του Πριγκιπάτου της Αντιόχειας (1179) ορίστηκε σαν ένας σύμβουλος του διαδόχου Φιλίππου Αυγούστου από τον άρρωστο πατέρα του βασιλιά της Γαλλίας Λουδοβίκο Ζ΄.
Κοσμοχημεία

Κοσμοχημεία ονομάζεται ο διεπιστημονικός κλάδος της Αστρονομίας και της Χημείας που ασχολείται με την προέλευση και τις μεταβολές των στοιχείων της ύλης και των ισοτόπων τους, κυρίως μέσα στο Ηλιακό Σύστημα. Αυτό γίνεται αρχικά μέσω της μελέτης της χημικής σύστασης των μετεωριτών και άλλων υλικών δειγμάτων. Δεδομένου ότι τα αρχικά αστεροειδή σώματα μετεωριτών ήταν μερικά από τα πρώτα στερεά υλικά που συμπυκνώθηκαν στο πρώιμο ηλιακό νέφος, οι κοσμοχημικοί ασχολούνται γενικά, αλλά όχι αποκλειστικά, με τα αντικείμενα που περιέχονται μέσα στο ηλιακό σύστημα. Ο όρος «Κοσμοχημεία» δημιουργήθηκε από τον πρωτοπόρο του κλάδου, τον Αμερικανό χημικό Harold Urey.

Σε αντίθεση με την Αστροχημεία, που μελετά την κατανομή των χημικών στοιχείων και ενώσεων σε μακρινά μέρη του Γαλαξία μας και σε άλλους γαλαξίες, πράγμα που αποκλείει τη μεταφορά δειγμάτων τους σε γήινα εργαστήρια, η Κοσμοχημεία μπορεί και εξετάζει απευθείας από κοντά εξωγήινα δείγματα ύλης.

Η Κοσμοχημεία συνδέεται με την Αστροφυσική, ιδίως με την πυρηνική, που αφορά τους αστέρες, και μάλιστα τους υπερκαινοφανείς. Από την άλλη πλευρά, η Κοσμοχημεία είναι επίσης σημαντική για την Πλανητολογία και για τη μελέτη της προελεύσεως και δημιουργίας του Ηλιακού Συστήματος. Μία από τις βασικές πηγές κοσμοχημικών πληροφοριών προέρχεται από την έρευνα των μετεωριτών, καθώς οι μετεωρίτες και τα δείγματα σεληνιακού πετρώματος που έφεραν οι αστροναύτες από τη Σελήνη συνιστούν μέχρι στιγμής τα μοναδικά εξωγήινα δείγματα που είναι διαθέσιμα για εξέταση σε γήινα εργαστήρια.
Ένωσις Συντακτών Ημερησίων Εφημερίδων Αθηνών

Η Ένωσις Συντακτών Ημερησίων Εφημερίδων Αθηνών (ΕΣΗΕΑ) είναι επαγγελματικό σωματείο των συντακτών των ημερησίων εφημερίδων και των ραδιοτηλεοπτικών μέσων ενημέρωσης που έχουν έδρα την Αθήνα. Ιδρύθηκε το 1914 στην Αθήνα.

Αρχικά ήταν γνωστή σαν «Ένωσις Συντακτών», πήρε όμως τη σημερινή της ονομασία το 1947. Σήμερα είναι η σημαντικότερη ελληνική ένωση συντακτών με πάνω από 3.000 μέλη. Ακόμη είναι τακτικό μέλος της Πανελλήνιας Ομοσπονδίας Ενώσεων Συντακτών (ΠΟΕΣΥ) και της Διεθνούς Ομοσπονδίας Δημοσιογράφων.
Σκοποί της ΕΣΗΕΑ, όπως αναφέρονται στο καταστατικό του 1979 που ισχύει μέχρι σήμερα, είναι, μεταξύ άλλων:
* Α. η αποφασιστική και με όλα τα νόμιμα αγωνιστικά μέσα, προάσπιση της ελευθεροτυπίας από κάθε επιβουλή, απ' όπου και αν προέρχεται, με σκοπό να διασφαλισθεί η πλήρης ενημέρωση των πολιτών με τον Τύπο, το ραδιόφωνο, την τηλεόραση, με τη δημοσίευση και αναμετάδοση όλων των ειδήσεων, με τον παραμερισμό κάθε σκοπιμότητας και ιδιοτέλειας,
* Β. η προστασία, η προαγωγή και η διασφάλιση των ηθικών, οικονομικών, επαγγελματικών και ασφαλιστικών συμφερόντων των μελών της,
* Γ. ο έλεγχος των απολύσεων και η παρακολούθηση των προσλήψεων για την εφαρμογή των συλλογικών συμβάσεων, ιδιωτικών συμφωνιών και διατάξεων των νόμων,
* Δ. η σταθερή μέριμνα για τη βελτίωση και εξύψωση του μορφωτικού και επαγγελματικού επιπέδου των μελών της,
* Ε. η καλλιέργεια πνεύματος συναδελφικής αλληλεγγύης.

Το 1966 ολοκληρώθηκε η ανέγερση του κτιρίου της ΕΣΗΕΑ, στην οδό Ακαδημίας. Το εγκαινίασε ο βασιλιάς Κωνσταντίνος, στις 2 Νοεμβρίου της ίδιας χρονιάς. Με την ευκαιρία αυτή η ΕΣΗΕΑ του απένειμε "Χρυσούν εύσημον πνευματικής αξίας" σε αναγνώριση "των υπηρεσιών του δια την διατήρησιν και ανάπτυξιν του ελληνικού πνεύματος". Ο Κωνσταντίνος, αποδεχόμενος το εύσημο, τόνισε ότι "εις μίαν δημοκρατικήν χώραν όπως η Ελλάς, είναι φυσικόν και αναγκαίον να εκπροσωπούνται δια του Τύπου όλαι αι πολιτικαί τάσεις". Παράλληλα, απένειμε "εύσημα δημοσιογραφίας" σε 26 μέλη της Ένωσης μεταξύ άλλων στους Η. Αποστολίδη, Δ. Κόκκινο, Φ. Γιοφύλλη, Δ. Κ. Σβολόπουλο, Γεράσιμο Λύχνο, Κ. Θ. Παπαλεξάνδρου, Παύλο Παλαιολόγο, Γ. Φτέρη, Γ. Καράντζα, Φ. Δημητριάδη, Στράτη Μυριβήλη και Απ. Δασκαλάκη. Ακολούθως ο Κωνσταντίνος, συνοδευόμενος από τον πρόεδρο της ΕΣΗΕΑ Λ. Πετρομανιάτη, επισκέφθηκε τους χώρους της βιβλιοθήκης της Ενώσεως όπου ο διευθυντής της Π. Πατρίκιος του παρουσίασε παλαιές εκδόσεις εφημερίδων. Στα εγκαίνια παρευρέθηκε και ο αρχηγός της Ε.Ρ.Ε. Παναγιώτης Κανελλόπουλος. 

H Ένωση Συντακτών Περιοδικού - Ηλεκτρονικού Τύπου (ΕΣΠΗΤ) είναι δεύτερη σε επιρροή ένωση συντακτών στην Ελλάδα και καλύπτει πολλούς δημοσιογράφους που δεν μπορούν να γίνουν μέλη της ΕΣΗΕΑ.
Κωνσταντίνος Ε΄

Ο Κωνσταντίνος Ε΄ (Ιούλιος 718 - 14 Σεπτεμβρίου 775) ήταν Βυζαντινός αυτοκράτορας. Βασίλευσε μεταξύ 741 και 775.
Σταυρός του Ιησού Χριστού

μικρογραφία|Χρυσός βυζαντινός σταυρός, 7ος-9ος αιώνας
thumb|right|Σταυρός

Ο Σταυρός του Ιησού Χριστού, αναφέρεται στο όργανο θανατικής εκτέλεσης, πάνω στο οποίο πέθανε ο Ιησούς Χριστός, γεγονός που απετέλεσε την κατάληξη της τριετούς δράσης του ιδρυτή του Χριστιανισμού. Σύμφωνα με τις ευαγγελικές διηγήσεις, ο Ιησούς, με εντολή του Πιλάτου, οδηγήθηκε εκτός των τειχών της Ιερουσαλήμ, στο μικρό λόφο Γολγοθά, για να σταυρωθεί από ειδικό εκτελεστικό τμήμα στρατού, που το διοικούσε κάποιος εκατόνταρχος. 

Ο Ιησούς υποχρεώθηκε να μεταφέρει στους ώμους του τον σταυρό, καθώς ήταν συνήθεια για τους κατάδικους, και μόνο αργότερα, όταν ήταν εξαντλημένος από τις μαστιγώσεις και την κόπωση, επέβαλλαν την «αγγάρευση» της μεταφοράς σε κάποιο περαστικό αγρότη με το όνομα Σίμων ο Κυρηναίος ("Μάρκ. 15:21").

Έχουν διατυπωθεί διαφορετικές απόψεις από επιστήμονες, για τη μέθοδο που ακολουθήθηκε στην περίπτωση της σταύρωσης του Ιησού, όπως και για το σχήμα που είχε ο σταυρός επάνω στον οποίο πέθανε.
Ζιλμπέρ Μοντανιέ

Ο Ζιλμπέρ Μοντανιέ ("Gilbert Montagné", 28 Δεκεμβρίου 1951) είναι Γάλλος μουσικός, πιανίστας και οργανίστας, τυφλός εκ γενετής.
Γεννήθηκε στο Παρίσι και έκανε επιτυχία διεθνώς με το τραγούδι "The Fool", το οποίο ήταν νούμερο 1 single σε ολόκληρη την Ευρώπη το 1971. Το 1983 έκανε πολύ μεγάλη επιτυχία σε χώρες όπως η Ιταλία με το τραγούδι του "On va s'aimer". To ίδιο τραγούδι έκανε τεράστια επιτυχία το 1984, στη Γερμανία, στην αγγλική του έκδοση, με τίτλο "Just for tonight". To 2006 o Γερμανός τραγουδιστής Πάτρικ ("Patrick") τραγούδησε ξανά το τραγούδι σε διασκευή. To 2005 του απονεμήθηκε το Παράσημο της Λεγεώνας της Τιμής.